text: Gylle fra væltet gyllevogn truede bæk
  31 marts 2011 kl. 06.41
  På en regnvåd mark i Skærtoft ved Augustenborg væltede en fyldt gyllevogn ved 23-tiden onsdag - og gyllen løb ned mod en mindre bæk. Det lykkedes at få bremset gyllestrømmen.
  Landmændene kører gylle ud i døgndrift for tiden, fordi vejrudsigten har lovet regn. Og så bliver det svært at køre på markerne.
  Men i aftes nåede landmanden ikke at blive færdig, før marken var så blød, at den fyldte gyllevogn kørte fast - og væltede. 
  Det var svært at se uheldets omfan i mørket. Brandvæsenet fra Sønderborg vurderer, at kun en mindre mængde gylle nåede til bækken. Der blev lavet dæmninger og opgravninger ved uheldsstedet.
  